# Ramón Margareto

Ramón Margareto (Medina de Rioseco, província de Valladolid, 1962) és un director de cinema, pintor i escriptor i guionista espanyol. Guanyador del Premi Goya al millor curtmetratge documental 2011.

## Dades biogràfiques

Margareto va néixer a Medina de Rioseco (Valladolid) i als 14 anys es va traslladar a viure a Palència, on va cursar estudis de Batxillerat. A la ciutat de Palència va pintar durant diversos anys els enormes cartells publicitaris de l'emblemàtic Cinema Ortega. Va començar els estudis de Dret en la Universitat de Valladolid per a traslardarse, als 20 anys, a Madríd, per a continuar els estudis en la Universitat Autònoma de Madrid. En aquesta ciutat va completar la seva formació en arts Plàstiques (L'Atelier i El Taller de la Salamandra), Dansa (amb Carl Paris) i Cinematografia (TAI i CEV). És diplomat en Cinematografia per la Universitat de Valladolid.
Ramón Margareto ha treballat com a cap de premsa de diverses distribuïdores cinematogràfiques (Vhero Films, O. Films, New World International i Flins & Pinículas). Va treballar com a redactor cap i enviat especial de la revista Interfilms (1997-2010). Ha dirigit la Mostra de Cinema Internacional de Palència, la Setmana de Cinema Espanyol en Carabanchel també el Festival de Cinema d'Aguilar de Campoo.

### Obra pictòrica

Margareto denomina el seu estil pictòric com Geopop Art (Abstracció Geomètrica i Pop Art). Ha realitzat diverses exposicions en galeries de Madrid, Alacant i Palència.

### Obra escrita

Entre altres ha escirto assajos sobre Brian De Palma a Ceyac Ediciones, 25 años de cine español en Carabanchel, editat per l'Ajuntament de Madrid, La agenda de los Oscar, a Ediciones Tempo i Memorias de un festival de cine. Alicante, 10 años, a Futura Ediciones).

### Filmografia

Margareto ha dirigit un llargmetratge documental, Salamandras y salamandros, dos migmetratges documentals, La silla eléctrica i Festival, cinc curtmetratges de ficció, Amor digital, Supermoco,Viaje interior, La amenaza del coloso i Las primeras veces (adaptada de la novel·la de Jordi Mollà)—, diversos anuncis publicitaris i tres curtmetratges documentals Clarísimas, Dolorosa y Memorias de un cine de provincias, que va obtenir el Premi Goya 2011 al Millor Curtmetratge Documental.
La pel·lícula Bollywood made in Spain, dirigida per Margareto i de producció espanyola, ha estat guardonada amb l'Esment Especial del Jurat a l'Indian International Cinema Film Festival de Bombai en 2016 (l'Índia), està rodada a Alacant, a la Ciutat de la Llum, i a Palència. S'estrena en la Setmana Internacional de Cinema de Valladolid (Seminci) de 2016.

## Premis

* 2005 - Primer Premi-Roel de Plata del Festival de Cinema de Medina del Campo pel curtmetratge Clarísimas.
* 2011 - Guanyador Premi Goya al millor curtmetratge documental.
* 2016 - Esment Especial del Jurat a l'Indian International Cinema Film Festival de Bombai (l'Índia) per Bollywood made in Spain.

## Enllaços externs

* Página oficial de Ramón Margareto -ramonmargareto.com-
* Memorias de un cine de provincias, a FilmAffiniy

## Referències

* 1 2 «'Memorias de un cine de provincias', de Ramón Margareto, Mejor Cortometraje Documental Español». 20 minutos, 14-02-2011. [Consulta: 25 octubre 2016].
* 1 2 3 4 «Ramón Margareto - Página oficial». Arxivat de l'original el 25 d'octubre de 2016. [Consulta: 25 octubre 2016].
* ↑ «Ramón Margareto - Pintura». Arxivat de l'original el 26 d'octubre de 2016. [Consulta: 25 octubre 2016].
* ↑ «La alicantina «Bollywood made in Spain» se estrena en la Seminci» (en castellà). Información, 22-10-2016. [Consulta: 25 octubre 2016].